చింతలరాయస్వామి దేవాలయం

చింతలరాయస్వామి దేవాలయం (శ్రీ చింతల వెంకటరమణ దేవాలయం), ఆంధ్రప్రదేశ్ రాష్ట్రం అనంతపురం జిల్లాలోని తాడిపత్రి పట్టణంలో ఉన్న హిందూ వైష్ణవ దేవాలయం. ఈ దేవాలయంలో విష్ణువు రూపమైన వేంకటేశ్వరుడు (చింతల వెంకటరమణ) కొలువై ఉన్నాడు. ఈ ఆలయాన్ని పెమ్మసాని నాయకుల వంశానికి చెందిన 2వ పెమ్మసాని తిమ్మనాయుడు నిర్మించాడు. ఈ దేవాలయం పెన్నా నది ఒడ్డున ఉంది. ఈ ఆలయం గ్రానైట్ శిల్పాలకు పేరొందింది. భారత పురాతత్వ సర్వే సంస్థ చేత జాతీయ ప్రాముఖ్యత కలిగిన స్మారక చిహ్నాలలో ఒకటిగా వర్గీకరించబడింది. ఈ ఆలయంలో, తిరిగే గ్రానైట్ చక్రాలతో గరుడ మండపం ఒక రథంగా నిర్మించబడింది. ఇది హంపిలోని విఠల ఆలయంలో కనిపించే మాదిరిగానే ఉంటుంది.

పద వివరణ 
పురాణాల ప్రకారం, చింతచెట్టులో వేంకటేశ్వరుడు దొరకడంవల్ల, చింతల వెంకటరమణ అనే పేరు వచ్చింది.

చరిత్ర 
16వ శతాబ్దం మధ్యకాలంలో విజయనగర సామ్రాజ్యం పాలనలో ఈ దేవాలయం నిర్మించబడింది. 2వ పెమ్మసాని తిమ్మనాయుడు, వీరనరసింహ రాయలు, శ్రీ కృష్ణదేవ రాయలు ఈ ఆలయాన్ని నిర్మించారు. తిమ్మనాయుడికి విష్ణువు కలలో కనపడి తాడిపత్రిలో తన కోసం ఒక ఆలయం నిర్మించాలని చెప్పడంతో ఈ ఆలయాన్ని నిర్మించాడని చరిత్రకారుల అభిప్రాయం. తిమ్మనాయుడు ఈ ఆలయంలో ఇద్దరు అర్చకులను, ఒక ప్రధాన పూజారిని నియమించి, ఆలయానికి భూములు బహుమతిగా ఇచ్చాడు.
చింతలరాయస్వామి ఆలయం విజయనగర నిర్మాణానికి ఉత్తమ ఉదాహరణలలో ఒకటిగా పరిగణించబడుతోంది. ప్రారంభ నిర్మాణం సాలువ రాజవంశానికి చెందినది కాగా, కాని ప్రవేశ స్తంభాలు తులువ రాజవంశానికి చెందినవి.

నిర్మాణ శైలి 
ఈ ఆలయాన్ని ద్రావిడ శైలిలో నిర్మించారు.

చిత్రమాలిక

మూలాలు 

ఆంధ్రప్రదేశ్ పుణ్యక్షేత్రాలు
ఆంధ్రప్రదేశ్ పర్యాటక ప్రదేశాలు
విష్ణు దేవాలయాలు